આપણને રજાની ભૂખ જાગે છે, કેમકે આપણે જીવનને એક શિલામાં ગોઠવી દીધું હોય છે. તેમાં કોઈ ફેરફાર કરવાનું આપણને ગમતું નથી. માણસ ધારે તો કઠિન પરિસ્થિતિ વચ્ચે પણ કુટુંબજીવનને શુષ્કતા અને યાંત્રિકતાથી બચાવી શકે છે. રૂપિયા ઘણું બધું કરી શકે છે, પણ થોડા રૃપિયામાં માણસ ઘણું કરી શકે છે, જીવનને માણી શકે છે. તેની શરત એક જ છે કે તે ચીલાચાલુ પદ્ધતિને છોડવા તૈયાર હોય. જીવન પ્રત્યેનો ઉમંગ ગુમાવી બેઠો ના હોય, તેના અફસોસમાં જીવતો ના હોય અને જે છે તેમાંથી વધુમાં વધુ આનંદ મેળવી શકે છે.